BBC - Blogiau - Blog Radio Cymru - Radio Cymru'n chwilio am hoff ganeuon yn yr Eisteddfod For a better experience on your device, try our mobile site. Rydym yn defnyddio cwcis i sichrau ein bod yn rhoi'r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy'n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Newid Gosodiadau Dysgwch mwy ]]> Linciau mynediad Cymorth Hygyrchedd BBC iD Llywio drwy'r BBC Newyddion Newyddion Sport Tywydd Shop Earth Travel Capital iPlayer Culture Autos Dyfodol TV Radio CBBC CBeebies Celfyddydau WW1 Food History Dysgu Music Science Nature Earth Local Travel Full A-Z Menu Search the BBC ]]> iPlayer Radio What's New? Stations On Air Now 00:00 - 01:00
Beth yw eich hoff ganeuon Cymraeg chi erioed? Dyna'r cwestiwn sydd yn wynebu gwrandawyr BBC Radio Cymru fydd yn ymweld ag Eisteddfod Genedlaethol Sir Gâr 2014, wrth i'r orsaf baratoi ar gyfer rhaglen arbennig, #40MAWR - Siart Fawr yr Haf, gyda Richard Rees a Lisa Gwilym yn cyflwyno, fydd yn cael ei darlledu brynhawn Gŵyl y Banc, dydd Llun 25 Awst.
"Fe fyddwn ni'n lansio'r ymgyrch ddydd Sadwrn, Awst 2 am ddau o'r gloch ym mhabell Radio Cymru ar y maes," meddai Richard Rees. "Felly rwy'n annog pawb i ddod draw er mwyn cael eu hysbrydoli ac, efallai hefyd, i gael eu hatgoffa o rai o'r caneuon gorau sydd gan Gymru ''w gynnig. Beth sy'n gyffrous, wrth gwrs, yw bod gennym ni fel cenedl gasgliad anhygoel o ganeuon gwych - cannoedd ar gannoedd o ganeuon dros y blynyddoedd, mewn gwirionedd, felly fe fydd yn ddiddorol iawn gweld pa rai sy'n dod i feddwl gwrandawyr." Bydd cyfle i bobl ddewis hyd at dair o'u hoff ganeuon a llenwi ffurflen arbennig tra'n ymweld â phabell BBC Radio Cymru ar faes yr Eisteddfod drwy gydol yr wythnos. A bydd cyfle hefyd i bobl recordio negeseuon sain yn sôn am eu hoff ganeuon mewn stiwdio fach yn y babell - a bydd detholiad o'r negeseuon hynny yn cael eu cynnwys yn y rhaglen ei hun. Ond nid dim ond ymwelwyr â'r Brifwyl fydd yn cael datgan eu dewisiadau - bydd cyfle i bawb arall ffonio 03703 500 600 a gadael negeseuon rhwng dydd Sadwrn cyntaf yr Eisteddfod (Awst 2) a dydd Llun, Awst 18. Bydd gwybodaeth lawn am sut i ddewis i'w gael ar wefan Radio Cymru: bbc.co.uk/radiocymru Ymgyrch #40MAWR fydd un o brif weithgareddau Radio Cymru ar faes yr Eisteddfod eleni, ond mae arlwy llawn o berfformiadau a sesiynau wedi'u trefnu yn ogystal. Dywed Betsan Powys, Golygydd Radio Cymru: "Mae'n mynd i fod yn wythnos sy'n llawn hwyl yn y babell - gyda chyfle i bobl fwynhau llu o ddarllediadau byw, perfformiadau cerddorol a sgyrsiau diddorol. Ac rwy'n hynod o falch ein bod yn gofyn i'n gwrandawyr am eu hoff ganeuon Cymraeg - yn rhoi cyfle iddyn nhw ddylanwadu'n uniongyrchol ar gynnwys rhaglen arbennig ar gyfer Gŵyl y Banc, a dathlu degawdau o gerddoriaeth boblogaidd Gymraeg ar yr un pryd."Mwy o wybodaeth am #40MAWR Sylwadau Rhowch y sylw cyntaf Mewngofnodi gyda'ch BBC iD, neu Gofrestru i wneud rhoi sylw a chyfraddio sylwadau Mae'r holl sylwadau wedi eu safoni rhag blaen ac mae'n rhaid dilyn cyfarwyddyd rheolau'r BBC. Mae'r holl sylwadau wedi eu safoni rhag blaen ac mae'n rhaid dilyn cyfarwyddyd rheolau'r BBC Mwy o gofnodion